Document ID: 32003D0060

32003D0060
L 023/30
JURNALUL OFÍCIAL AL UNIUNII EUROPENE
DECIZIA COMISIEI
din 24 ianuarie 2003
de modificare a Deciziei 2000/258/CE privind desemnarea unui institut specific pentru stabilirea criteriilor necesare pentru standardizarea testelor serologice de monitorizare a eficienței vaccinurilor contra rabiei, în ceea ce privește autorizarea laboratoarelor din țările terțe
[notificată cu numărul C(2003) 325]
(Text cu relevanță pentru SEE)
(2003/60/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 2000/258/CE a Consiliului din 20 martie 2000 privind desemnarea unui institut specific pentru stabilirea criteriilor necesare pentru standardizarea testelor serologice de monitorizare a eficienței vaccinurilor contra rabiei (1), în special articolul 4,
întrucât:
(1)
Afssa Nancy este laboratorul de referință pentru testele serologice după vaccinarea antirabică și este împuternicit să organizeze teste interlaboratoare de aptitudine pentru autorizarea laboratoarelor care doresc să efectueze aceste teste serologice.
(2)
Afssa Nancy a propus Comisiei să autorizeze laboratoare situate în țări terțe care au reușit la testele de aptitudine.
(3)
Este prin urmare necesar să se prevadă o procedură de comunicare a autorizării laboratoarelor situate în țări terțe.
(4)
Decizia 2000/258/CE trebuie deci să fie modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La anexa II la Decizia 2000/258/CE, a cincea liniuță se înlocuiește cu următorul text:
„-
colaborează cu laboratoarele care se ocupă cu efectuarea acestor analize în țările terțe și comunică Comisiei lista laboratoarelor care au reușit la testul interlaboratoare de aptitudine (test de competență). Aceste liste vor fi publicate pe următorul site Internet:
-
http://forum.europa.eu.int/Public/irc/sanco/vets/information”.
Articolul 2
Prezenta decizie se adresează statelor membre.
Adoptată la Bruxelles, 24 ianuarie 2003.

Labels: 5
0
7
3
6